Ḿból bə́ ngákad bíā, ḿból tē fə ńgɔ̄ bǐ ngáyén, á tísɔn Ǹtondôbə miǹkunda, á tísɔn Zambá wáán, Zambá á ngāyə́m dzɔ̄ á kpím á ńnomó etɔá. 10Ǎ Zāmbá, byǎdúgan yén ébaala mətǐŋ dzóe, á tə́mpɛl woe étēde. 11Olugú woe, anə́ fə̄ dzwé dóe, ǎ Zāmbá, a dzálā ndam sí ésə. M̀bɔ̄ ńnōmo woe a nə ǹtúd ai sósōō; 12ǹkǒl Síon wâfon, bətísɔ̌n yā Yúda bâtag ású ńtsígán ńtól wóe. 13Wulúgán ai mim̀fim mí Síon mísə, láŋán tāŋ miǹkum míé, 14Miǹnə́m myáán mí ládá ai mim̀fim míé, tóán kə̄ myāyəm məndá móé ḿbəŋ, ású yə̄ nâ mǐ yédán e mvɔŋ bod yǎzu 15nâ é Zambá nyɔ̄ énye a nə Zambá wáán á bísəb bísəb. A kə ai bíā[1]... [1] Ńlɔŋ bíbúg vī ó nə esə̌g, evo ziŋ nálā wálə̄dē nâ Zambá a wulu ai bod, dzam dá, bod bətē təge tóán yəm ḿfág ā kə ai bɔ́.